THAI ร่วมงานเทศกาลไทยประจำปี 2562 ประเทศสวีเดน
THAI ร่วมงานเทศกาลไทยประจำปี 2562 ณ สวนสาธารณะ Kungsträdgården กรุงสตอกโฮล์ม ประเทศสวีเดน
1 ส.ค. 2562

นายสุนทร ชัยยินดีภูมิ เอกอัครราชทูต ณ กรุงสตอกโฮล์ม ให้เกียรติเยี่ยมชมบูธของ บริษัท การบินไทย จำกัด (มหาชน) หรือ THAI ในงานเทศกาลไทยประจำปี 2562 (Thai Festival 2019) ประเทศสวีเดน โดยมี นายพีระพงศ์ จูตะกานนท์ ผู้จัดการทั่วไป ประจำราชอาณาจักรสวีเดน สาธารณรัฐฟินแลนด์ และสาธารณรัฐเอสโตเนีย บริษัท การบินไทยฯ ให้การต้อนรับ และในโอกาสนี้ บริษัท การบินไทยฯ ได้มอบบัตรโดยสารรางวัลแก่ผู้โชคดีในงาน เส้นทางไป – กลับ สตอกโฮล์ม – กรุงเทพฯ และ สตอกโฮล์ม – กรุงเทพฯ – อุดรธานี ณ สวนสาธารณะ Kungsträdgården กรุงสตอกโฮล์ม ประเทศสวีเดน
อนึ่ง งานดังกล่าวจัดขึ้นโดยสถานเอกอัครราชทูต ณ กรุงสตอกโฮล์ม ร่วมกับบริษัท การบินไทยฯ และการท่องเที่ยวแห่งประเทศไทย สำนักงานกรุงสตอกโฮล์ม และจัดเป็นประจำทุกปี เพื่อเผยแพร่วัฒนธรรมไทยและเสริมสร้างความสัมพันธ์ระหว่างชุมชนไทยในกรุงสตอกโฮล์มและเมืองใกล้เคียง ภายในงานมีกิจกรรมต่างๆ อาทิ การออกร้านจำหน่ายอาหารไทยและผลิตภัณฑ์สินค้าไทย กิจกรรมส่งเสริมจังหวัดท่องเที่ยวเมืองรอง และการแสดงศิลปวัฒนธรรมไทย โดยในปีนี้มีผู้ร่วมงานกว่า 95,000 คน